14. 9. 2022.

Opel ponovno uvodi GSe kao podbrand za dinamične modele automobila

* Suvremena izvedba: GSe se vraća kao dinamičan, elektrificiran podbrand Opela
* Glavni izvršni direktor Opela Florian Huettl: GSe sada znači Grand Sport Electric
* Sveobuhvatna ponuda elektrificiranih vozila: od Corse-e do Astre plug-in hibrid i Movana-e

Rüsselsheim. GSe – tri slova s vrlo jasnim značenjem za kupce Opela: sportski modeli s vrhunskom opremom. Nakon objavljivanja plana ovog njemačkog proizvođača automobila da uvrsti elektrificiranu izvedbu svakog modela u svoj portfelj do 2024. godine i postane isključivo električni brand u Europi do 2028., Opel danas oživljava i ponovno predstavlja GSe kao novi vodeći podbrand u svojoj ponudi. Kratica GSe nekoć je značila „Grand Sport Einspritzung“ (Grand Sport Injection), primjerice na modelima Commodore GS/E i Monza GSE, a u budućnosti će dobiti novo značenje.

„Vrlo sam sretan što mogu najaviti skorašnji povratak branda GSe kao vrhunskog sportskog podbranda. Ponovno smo pronašli nadahnuće u našem bogatom naslijeđu, kao što smo ranije učinili za naš novi odvažan i besprijekoran dizajn, zapakirano u suvremenoj izvedbi. Naziv GSe u budućnosti neće samo označavati dinamične automobile koji jamče zabavnu vožnju, već će postati kratica od [‚**G**rand **S**port **e**lectric‘](https://youtu.be/vOQF4NW3C8A) u skladu s našim ambicioznim planovima da postanemo isključivo električni brand,” izjavio je glavni izvršni direktor Opela Florian Huettl.

Osim sportskog izgleda temeljenog na Opelovom nagrađivanom dizajnu, buduće kupce vozila s oznakom GSe oduševit će svojstva šasije koja osiguravaju odličnu zabavu i angažman tijekom vožnje. Kao i svi Opelovi modeli, vozila GSe „spremna su za autocestu“ zahvaljujući opsežnim i uspješnim ispitivanjima na njemačkim autocestama. Modeli GSe istovremeno kombiniraju navedene pogodnosti s mogućnostima lokalne mobilnosti bez emisija te tako redefiniraju Zeitgeist performanse.

Opel je nedavno predstavio [Mantu GSe](https://www.media.stellantis.com/em-en/opel/manta-gse), suvremenu verziju legendarnog automobila Manta iz 1970. To dokazuje bezvremensku privlačnost Mantinih linija iz davne 1970. Skulpturalni i jednostavni vizualni elementi osmišljeni prije pola stoljeća i danas se savršeno uklapaju u Opelovu filozofiju dizajna. Novi model zauzima snažan, jasan stav i samouvjereno korača u novu budućnost: električan, lokalno bez emisija i pun emocija. Opel Manta GSe također odaje počast prekrasnoj Manti A koja je nedavno poslužila kao nadahnuće za dizajn novog lica branda, pod nazivom Opel Vizor, koji organski integrira prednju rešetku, sustav rasvjete i amblem branda Blitz u jedan i jedinstven modul. Sva nova vozila iz Opelove ponude imaju Vizor, uključujući novu [Opel Astru](https://www.media.stellantis.com/em-en/opel/new-astra) i novu [Opel Astru Sports Tourer](https://www.media.stellantis.com/em-en/opel/astra-sports-tourer-2021).

Višestruko nagrađivana Manta GSe također slijedi Opelov „jednostavno električni“ put do elektrifikacije kao i druga osobna i laka gospodarska vozila iz portfelja branda. Svaki Opelov model bit će elektrificiran do 2024., a kupci već danas mogu birati među 12 elektrificiranih modela: od plug-in hibrida kao što su [Grandland](https://www.media.stellantis.com/em-en/opel/new-grandland-hybrid) i Astra do potpuno električnih vozila s baterijom, od malog automobila [Corsa-e](https://www.media.stellantis.com/em-en/opel/corsa-e) do „salona na kotačima“ [Zafira-e Life](https://www.media.stellantis.com/em-en/opel/zafira-e-life), te od furgona [Combo-e Cargo](https://www.media.stellantis.com/em-en/opel/combo-e-cargo) do gospodarskog vozila [Movano-e](https://www.media.stellantis.com/em-en/opel/movano-e).

***O Opelu***

Opel je jedan od najvećih europskih proizvođača automobila i predvodnik u smanjenju emisija CO2 zahvaljujući opsežnoj elektrifikacijskoj ofenzivi. Društvo je osnovao Adam Opel u Rüsselsheimu u Njemačkoj 1862. godine, a automobile je počeo raditi 1899. godine. Opel je dio društva Stellantis NV, globalnog lidera stvorenog za novu eru održive mobilnosti kao rezultat spajanja Grupe PSA i Grupe FCA u siječnju 2021. Zajedno s britanskim sestrinskim brandom Vauxhall, društvo je zastupljeno u više od 60 zemalja širom svijeta i nastavlja ulaziti na nova međunarodna tržišta. Opel dosljedno provodi svoju strategiju elektrifikacije kako bi osigurao i pomirio održivi uspjeh i ispunjavanje budućih zahtjeva kupaca. Do 2024. bit će dostupna električna verzija svakog modela društva Opel. Od 2028. Opel će se u potpunosti usredotočiti na električna vozila u Europi.

Posjetite <https://int-media.opel.com>